Izvor: N1

Udruženje kraljevina Srbija predalo je Skupštini Srbije obaveštenje o pokretanju inicijative za promenu Ustava Srbije u ustav kraljevine Srbije.

Predlog je skupštinskoj pisarnici predao član inicijativnog odbora i bivši predsednik Skupštine Srbije Predrag Marković.

"Ovo je inicijativa za ustav koji će uspostaviti onakvu vrstu državnog uređenja koja će omogućiti da stranke formiraju izvršnu vlast koja vlada, a narod mora da ima kome da se žali, mora da ima kralja", rekao je Marković novinarima nakon podnošenja obaveštenja.

Marković je kazao da će prikupljanje potpisa građana biti organizovano širom Srbije.

Sadašnji Ustav Srbije usvojen je pre deset godina, za vreme dok je Marković bio predesednik Skupštine Srbije.